Resepte vir die naweek | Dellie se Dinge
September 6, 2007 · Filed under Ry hom Bloots	Die feit dat ons gewig wil verloor, beteken darem nou ook nie dat ons net karton en blare moet eet nie. Hier is ‘n paar lekker resepte met komplimente van Antjie.
Hierdie is een van my gunsteling souse, aangepas sodat ons dit ook kan geniet. Ek is so bly, ek lief hierdie sous!Mushroom sous
250g mushrooms1 gekapte ui1 teelepel olyf / Canola olie500 ml melk½ pakkie Cream of Mushroom sopSout en peper na smaak
Braai die uie en mushroom saam in die olie totdat al die water weg is. Meng die melk en die soppoeier, en voeg by die mushroom mengsel. Geur met sout en peper. Dit sal dikker word soos wat dit afkoel.
Jy kan dit gebruik oor enige ding, of as fondue-dip by groente repies.
Sny stukkies ontvelde hoenderrepies in, weigh-less bacon/ham, gebruik oor pasta.
Vir die wat nie wil gewig verloor nie, braai lekker baie bacon daarby, gooi bietjie botter by, vervang die melk met room, en met kaas oor is dit perfek vir hamburgers.
My mense hou van dit saam met braaivleis en pap.Vinnige Pasta500g maelvleis1 gekapte ui1 blikkie tamatie en uie smoor1 pakkie bruin-uie sopHalwe pak macaroni2 koppies kookwaterSout en peper na smaak
Braai die maelvleis en ui DROOG tot bruin. Voeg die blikkie tamatie en uie smoor by. Roer. Voeg die pakkie bruin-uie sop by. Roer deur. Gooi die halwe pak macaroni bo-op. Moenie roer nie. Gooi 2 koppies kookwater bo-oor en maak toe. Laat prut vir ± 15 minute. Roer deur en voeg nog kookwater by indien nodig. Geur met sout, peper en as jy wil, gemengde kruie. Jy kan selfs die mushroom sous hierbo oorgooi. En hier is ‘n punch waaraan jy kan kou! Ek het hom opgespoor in ‘n baie ou Weigh-less resepte boek. Het hom nog nie getry nie, maar ek dink ek gaan die naweek. Sal maar sukkel so droog…1 Bottel diet passion fruit squash1 liter soda water2 liters diet Coke750 ml droeë wit wyn2 pynapples, fyn gekap1 bakkie aarbeie (± 160g) fyn gekap
Bedien met ys, versier met mint blare en suurlemoen skyfies. Genoeg vir 20 glase! (Moenie al 20 alleen drink nie! Hehe! ) En hier is nog ene van Sarah Lee:Kook vir julle hierdie “fatburning” sop. Dit is vullend, lekker, en jy kan dit eet elke keer as jy dink “ek gaan nou vrek van die honger”!!!
3 groot uie‘n bossie seldery2 pakkies hoender noedel sop2 groot greenpeppers2 blikkies boontjies (of 2 koffiebekers gevriesde boontjies)2 blikkies tamaties (die met die basil en knoffel is lekker!!)1 blikkie minestrone sop1 kg wortels (gerasper of gesny)
Vir die ouens wat nou nie ‘n clue het wat hier aangaan nie, ons klompie het soort van ‘n dieet kompitiesie aan die gang. As jy wil saamspeel, gaan na die “Ry hom bloots” http://delliesedinge.blogspot.com/2007/09/ry-hom-bloots.html inskrywing, en laat jou besonderhede by die comments. Ek sal oor die naweek ons tabel opstel, en aanlas soos wat mensies bykom. Dankie en welkom aan almal wat tot dusver saamspeel, ons het al amptelik 7 se stats, en ‘n spesiale welkom aan die doring tussen die rose! Advertisements
September 7, 2007 @ 8:07 vm	Sjoe, maar die ding groei! Jy sal weigh-less en bio-slim moet nader vir ‘n advertensie hier neffens!Ek gaan die punch probeer, dit lyk lekker, en as dit nie is nie, sal dit na die 3de glas begin lekker word, ne? 🙂 Mooi dag en sterkte!
September 7, 2007 @ 8:39 vm	Dankie vir die resepies. Ek het dit sommer klaar geprint, gaan definitief die sousie maak vir saam met die groente stokkies vir kou in plaas van chippies as ek more langs by die golfbaan moet sit om bier en koeldrank uit te deel – so heerlik in die son vanaf 12 uur!!Lekker naweek
September 7, 2007 @ 9:33 vm	Dankie vir die resepte Dellie. Jou Chew Juice lyk lekker… Dalk net die ding om die plek van n bier te vat …. of …. nee!!
September 7, 2007 @ 9:45 vm	More maters,
Ja, dit gaan vir my moeilik wees die naweek. Ek like my ou biertjie! In die week is dit nie ‘n probleem nie, maar die kop weet mos as dit naweek is, moet daar so ietse geneem word om te relax. Kyk nou net die mag van gewoonte! En my seun verjaar Sondag, sy party is Saterdag. Hy word 18, en dit moet darem gevier word! Ek gaan maar daai punch vir my bou, en kou aan dit vir die naweek. Ek sal Maandag kom bely as ek dalk swak was en ‘n biertjie ook geniet het! Maar ek gaan regtig hard probeer om nie te kroek nie.
September 7, 2007 @ 10:07 vm	Hi daar
Yip ek gaan daai juice probeer. Blommie het my al so op die vrugte sappe ek dink al allerhande resepte uit hier. Ek het aangesluit daar annerkant hoor.
Baie geluk met jou kind se verjaardag en geniet die paartie. Gaan hulle weer ‘n biertuin bou? Hulle sal moet ne!
Februarie 8, 2008 @ 10:22 vm	Oe, ek lees nou deur die resepte, en toe onthou ek die lekkerte van Woolies toe gaan, om van hulle vars sopmengsels en ‘n blik tamaties te gryp, en ‘n wintersaand voor die kaggel te he.
Ai, maar hier le die warmte alweer vas, so dit gaan nog ‘n bietjie moet wag.
Julie 1, 2010 @ 4:02 nm	Dis lekker om die resepte te sien maak n mens somer honger!!Ek is op soek na n resep vir Krokodil baie mense se jy kan dit maar gebruik soos seekos maar ek weet nie so mooi nie?
Rooikappie en Wolf - die VOLLE waarheid! Tyd vir Sweet	Ontgroening	Grappies	Mondeling	Afdelings
BB’s Baby Blog – Frame a Name Februarie 22, 2017 BB